CELEX: 62012TN0213
Language: ro
Date: 2012-05-23 00:00:00
Title: Cauza T-213/12: Acțiune introdusă la 23 mai 2012 — Elitaliana/Eulex Kosovo și Starlite Aviation Operations

7.7.2012   
            
            
               RO
            
            
               Jurnalul Oficial al Uniunii Europene
            
            
               C 200/20
            
         Acțiune introdusă la 23 mai 2012 — Elitaliana/Eulex Kosovo și Starlite Aviation Operations
   (Cauza T-213/12)
   2012/C 200/40
   Limba de procedură: italiana
   
      Părțile
   
   
      Reclamantă: Elitaliana SpA (Roma, Italia) (reprezentant: R. Colagrande, avocat)
   
      Pârâte: Eulex Kosovo — European Union Rule of Law Mission (Pristina, Republica Kosovo) și Starlite Aviation Operations (Dublin, Irlanda)
   
      Concluziile
   
   Reclamanta solicită Tribunalului:
   
               —
            
            
               Anularea măsurilor Eulex — al căror conținut și date sunt necunoscute reclamantei — de atribuire a contractului în procedura de licitație denumită EuropeAid/131516/D/SER/XK — Helicopter Support to the EULEX Mission in Kosovo (PROC/272/11) societății Starlite Aviation Operations, comunicată de Eulex prin scrisoarea din 29.3.2012 (primită la aceeași dată prin e-mail) precum și a oricăror alte acte anterioare, subsecvente și/sau conexe în orice mod și, în special, în măsura necesară, a notei 2012-DAS-0392 din 17.4.2012, prin care Eulex a refuzat reclamantei accesul la înscrisurile referitoare la licitație, solicitat la data de 2.4.2012;
            
         
               —
            
            
               Obligarea Eulex la repararea prejudiciului (în natură sau prin echivalent) suferit de reclamantă în măsura specificată mai sus la punctele 37 și următoarele;
            
         
               —
            
            
               Obligarea Eulex la plata cheltuielilor de judecată.
            
         
      Motivele și principalele argumente
   
   Prezenta acțiune este îndreptată în principal împotriva măsurilor Eulex de atribuire a contractului în procedura de licitație denumită „EuropeAid/131516/D/SER/XK — Helicopter Support to the EULEX Mission in Kosovo (PROC/272/11)” în favoarea societății Starlite Aviation Operations, precum și a oricăror alte acte anterioare, subsecvente și/sau conexe în orice mod. Reclamanta solicită în această privință repararea prejudiciului cauzat.
   În susținerea acțiunii formulate, reclamanta invocă un singur motiv, întemeiat pe încălcarea și/sau greșita aplicare a Anunțului de participare publicat la data de 18.10.2011 cu referire și la articolele 46 și următoarele din Directiva 18/2004/EC (1); încălcarea principiilor generale de transparență, proporționalitate și egalitate de tratament astfel cum sunt prevăzute de „Ghidul practic referitor la procedurile de atribuire a contractelor pentru acțiunile externe ale UE” (Prag), aplicabile procedurii; precum și încălcarea principiului general al garantării concurenței efective în raport cu standardele prevăzute pentru serviciul care face obiectul achiziției publice.
   Se învederează în această privință că procedura a fost atribuită ofertantului care nu întrunește cerințele tehnice impuse prin Anunț.
   
      (1)  Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii.